திருமங்கலம், ஏற்காடு போன்ற ஒரு சில தொகுதிகளில், இடைத் தேர்தல்களின் போது, 80 முதல், 90 சதவீதம் வரை ஓட்டுகள் பதிவாகி இருக்கலாம். அவ்வாறு அத்தொகுதிகளுக்கான இடைத்தேர்தலின் போது கூடுதலாக ஓட்டுப்பதிவு நடந்ததற்கான காரணம் வெள்ளிடைமலை.ஓட்டுப் பதிவு, 100 சதவீதம் வேண்டும் என்று பேட்டிகளின் போதும், அறிக்கைகளின் மூலமும், விளம்பரங்களின் மூலமும் பிரசாரம் செய்யும் தேர்தல் கமிஷன், அதற்காக என்ன நடவடிக்கைகளை மேற்கொண்டு இருக்கிறது என்று ஆராய்ந்தால், அதிர்ச்சியாக இருக்கும். ஒரு துரும்பைக் கிள்ளிப் போடக் கூட, தேர்தல் கமிஷன் முயற்சித்ததில்லை என்பது தான் உண்மை.